pythainlp/thai-wiki-dataset-v4 huggingface dataset:
อัฟราม แกรนท์

อัฟราม แกรนท์  มีชื่อเต็มว่า อัฟราฮาม "อัฟราม" แกรนท์ (Avraham "Avram" Grant; ฮิบรู: אברהם "אברם" גרנט‎) เป็นอดีตผู้จัดการทีมเชลซี และเคยเป็นประธานฝ่ายเทคนิคของบีอีซีเทโรศาสน ในไทยพรีเมียร์ลีกช่วงสั้น ๆเกิดเมื่อวันที่ 4 พฤษภาคม ค.ศ. 1955 ที่เพตาห์ ติควา ประเทศอิสราเอล เป็นอดีตผู้จัดการทีมชาติกานา
ประวัติ.
แกรนท์เริ่มต้นเส้นทางชีวิตในสายการเป็นผู้ฝึกสอนฟุตบอลโดยที่ไม่มีประวัติในการเป็นนักฟุตบอลอาชีพมาก่อน และเป็นโค้ชมาตั้งแต่อายุ 18 ปี และปักหลักเป็นโค้ชระดับทีมเยาวชนของฮาโปเอล เพตาห์ ติควา ทีมสโมสรเล็ก ๆ ชานกรุงเทล อาวีฟ บ้านเกิด แกรนท์ใช้เวลาพิสูจน์ตัวเองนานนับสิบปี โดยพาทีมเยาวชนของสโมสรคว้าแชมป์มาครองได้มากมายก่อนที่จะได้เลื่อนชั้นขึ้นมาคุมทีมชุดใหญ่เมื่ออายุครบ 32 ปี คือการได้คุมทีมชุดใหญ่ของฮาโปเอล เพตาห์ ติควา เมื่อสามารถพาให้กลายเป็นรองแชมป์ลีกฟุตบอลของอิสราเอลได้ถึง 3 ครั้ง จาก 4 ฤดูกาล และยังได้แชมป์ฟุตบอลถ้วยอีกถึง 2 ครั้ง ทำให้แกรนท์ได้รับฉายานามจากสื่อมวลชนในประเทศว่า "นักมายากล" (Magician) 
หลังจากนั้นแกรนท์ได้เข้าไปคุมทีมมัคคาบี้ เทล อาวีฟ ทีมระดับยักษ์ใหญ่ 1 ใน 3 ทีมของอิสราเอล และสามารถนำทีมเป็นแชมป์ได้สำเร็จ และตลอดระยะเวลา 4 ปีที่อยู่กับยักษ์ใหญ่ทีมนี้แกรนท์พาทีมคว้าแชมป์ลีกได้ 2 สมัย ฟุตบอลถ้วย 1 สมัยและลีกคัพของอิสราเอลอีก 1 สมัย นับได้ว่าเป็นผู้จัดการทีมฟุตบอลที่ประสบความสำเร็จสูงสุดในช่วงกลางทศวรรษที่ 90 ของอิสราเอล
จากนั้นแกรนท์ได้ย้ายไปคุมทีมฮาโปเอล ไฮฟา แทนแต่ก็อยู่ได้ไม่นานนักเมื่อมีปัญหากับบอร์ดบริหารของสโมสรก่อนที่จะมายังมัคคาบี้ เทล อาวีฟ อีกครั้ง และบีบให้สโมสรเก่าต้องปลดผู้จัดการทีมคนเดิมออกไป แต่ผลงานตลอด 4 ปีที่อยู่ในเทล อาวีฟ ครั้งนี้ไม่ประสบความสำเร็จเอาเสียเลย ถึงขั้นโดนแฟนบอลขู่หมายเอาชีวิต
อย่างไรก็ดี แกรนท์ ลับมาเรียกชื่อเสียงของตัวเองกลับคืนมาได้อีกครั้งเมื่อกลับมาทำทีมมัคคาบี้ ไฮฟา และทำให้ทีมคว้าแชมป์ได้ 2 สมัยติดต่อกัน ก่อนจะเข้าไปทำทีมชาติอิสราเอลในปี ค.ศ. 2002 ในเวลาต่อมา ระหว่างช่วงที่คุมทีมชาติ แกรนท์ยังได้รับการยกย่องในฐานะผู้ที่นำนวัตกรรมใหม่ ๆ เข้ามาสู่วงการฟุตบอลอิสราเอล โดยเฉพาะในเรื่องของจิตวิทยาลูกหนัง แกรนท์ เคยตัดต่อคลิปวีดีโอภาพยนตร์เรื่อง "Braveheart" เพื่อปลุกใจนักฟุตบอลก่อนการแข่งขัน รวมถึงการตัดต่อเทปสัมภาษณ์แฟนบอลชาวอิสราเอลต่ความคาดหวังที่มีต่อนักเตะทีมชาติของพวกเขา
ในวงการฟุตบอลอังกฤษ.
แกรนท์เดินมาสู่ประเทศอังกฤษในปี ค.ศ. 2006 ในฐานะผู้อำนวยการสโมสรปอร์ทสมัธ หลังจากนั้นก็ได้ถูกโรมัน อบราโมวิช ประธานสโมสรเชลซี ดึงตัวมาช่วยงานในสโมสรในฐานะโค้ชผู้ช่วยของโชเซ่ มูรินโญ่ ก่อนที่จะได้รับตำแหน่งผู้จัดการทีมอย่างกะทันหันในเดือนกันยายน ค.ศ. 2007 เนื่องจากมูริญโญ่ถูกปลดออกจากตำแหน่งเนื่องจากผลงานของทีมไม่ดี และมีปัญหากับผู้บริหาร ซึ่งแกรนท์ได้นำพาทีมเป็นรองแชมป์พรีเมียร์ลีก ที่มีคะแนนห่างจากแมนเชสเตอร์ยูไนเต็ด ที่ได้แชมป์เพียง 2 คะแนนเท่านั้น เป็นรองแชมป์คาร์ลิ่ง คัพ และสามารถนำพาทีมเข้าสู่รอบชิงชนะเลิศยูฟ่าแชมเปียนส์ลีกเป็นครั้งแรกในประวัติศาสตร์ของสโมสร แม้จะได้แค่รองแชมป์ แต่ในนัดชิงชนะเลิศก็ต้องตัดสินด้วยการดวลลูกจุดโทษชี้ขาดกับแมนเชสเตอร์ยูไนเต็ด เนื่องจากในเวลา 120 นาที เสมอกัน 1-1 และหลายคนมองว่าในเกม เชลซีเล่นได้ดีกว่าเยอะโดยเฉพาะในครึ่งเวลาหลัง
24 พฤษภาคม ค.ศ. 2008 สโมสรมีมติปลดอัฟราม แกรนท์ ออกจากตำแหน่ง จนกระทั่งในวันที่ 26 พฤศจิกายน
ค.ศ. 2009 จึงได้รับแต่งตั้งให้เป็นผู้จัดการทีมปอร์ทสมัธ
เมื่อวันที่ 3 มิถุนายน ค.ศ. 2010 ได้เซ็นสัญญาเป็นผู้จัดการทีม เวสต์แฮมยูไนเต็ด เป็นเวลา 4 ปี
เบ๊บ หมูน้อยหัวใจเทวดา

เบ๊บ หมูน้อยหัวใจเทวดา  เป็นภาพยนตร์ที่สร้างจากวรรณกรรมเยาวชนขายดีในปี ค.ศ. 1983 เรื่อง "เบ๊บ หมูเลี้ยงแกะ" บทประพันธ์ของดิ๊ค คิง-สมิธ นักเขียนชาวอังกฤษ เกี่ยวกับหมูตัวหนึ่งที่ชื่อเบ๊บ ที่ต้องการฝึกฝนตนเองให้เป็นสุนัขต้อนแกะ แต่เหล่าแกะและสัตว์อื่นๆ ไม่เชื่อฟัง เพราะเห็นว่าเป็นเพียงหมู ดังนั้น เบ๊บ ต้องพยายามหาวิธีมาเพื่อให้แกะทั้งฝูงเชื่อใจเขาให้ได้
ภาพยนตร์ออกฉายใน ค.ศ. 1995 มีชื่อเสียงจากเทคนิคพิเศษที่ผสมผสานแอนิเมชัน กับภาพจริงเข้าไว้ด้วยกัน โดยตัวภาพยนตร์ส่วนใหญ่จะเป็นเหล่าสัตว์ที่พูดสื่อสารกันได้ (แต่มนุษย์ไม่ได้ยิน) แต่เหล่าสัตว์ไม่ใช่ตัวการ์ตูน แต่เป็นภาพเคลื่อนไหวของตัวสัตว์จริง ไปใส่แอนิเมชันให้ปากขยับแบบมนุษย์ได้ ทำให้ภาพยนตร์เรื่องนี้ ได้ชนะเลิศรางวัลออสการ์ 1 สาขา คือ สาขาเทคนิคพิเศษยอดเยี่ยม ในงานประกาศผลรางวัลออสการ์ ครั้งที่ 68
ซินท์ป็อป

ซินท์ป็อป  หรือบางครั้งเรียกว่า เทคโนป็อป (techno-pop) เป็นแนวเพลงย่อยของนิวเวฟ ที่เน้นเสียงเครื่องสังเคราะห์ เป็นที่รู้จักในยุคระหว่างปลายทศวรรษ 1970 ที่เครื่องสังเคราะห์แต่เดิมใช้ในโพรเกรสซิฟร็อก อิเล็กทรอนิกส์ อาร์ตร็อก ดิสโก้ ช่วงทศวรรษที่ 1960 และ ทศวรรษที่ 1970 และรวมถึงดนตรีแบบวงเคราต์ร็อก เช่น ครัฟท์แวร์ค ซินท์ป็อปเกิดขึ้นในญี่ปุ่นและสหราชอาณาจักรในช่วงยุคโพสต์พังก์ ที่เป็นส่วนหนึ่งของการเคลื่อนไหวนิวเวฟในช่วงปลายทศวรรษที่ 1970 ถึงกลางทศวรรษ 1980
วงซินท์ป็อปยุคแรกได้แก่ เยลโลแมจิกออร์เคสตรา (Yellow Magic Orchestra) และวงจากสหราชอาณาจักร เช่น อัลตราวอกซ์ (Ultravox) เดอะฮิวแมนลีก (The Human League) และ เบอร์ลินบลอนส์ (Berlin Blondes) หลังจากแกรี นูแมนประสบความสำเร็จในชาร์ตซิงเกิลแห่งสหราชอาณาจักร ปี ค.ศ. 1979 มีศิลปินจำนวนมากเริ่มประสบความสำเร็จกับเสียงสังเคราะห์ในช่วงต้นทศวรรษ 1980 เช่นวงเจแปน (Japan) ออร์เคสตรลแมนูเวอส์อินเดอะดาร์ก (Orchestral Manoeuvres in the Dark) ในทศวรรษที่ 1970 และศิลปินหน้าใหม่เช่น ดีเพชโมด (Depeche Mode) และ ยูรีธมิกส์ (Eurythmics) ในญี่ปุ่น เยลโลแมจิกออร์เคสตรา ประสบความสำเร็จในการเปิดทางวงซินท์ป็อปใหม่เช่น พีโมเดล (P-Model) พลาสติกส์ (Plastics) และ ฮิกะชู (Hikashu) มีการพัฒนาต่อเนื่องด้วยการใช้ โพลีโพนิกซินธิไซเซอร์ราคาถูก การใช้มิดิ (MIDI) ในจังหวะแดนซ์ที่นำซินท์ป็อปไปสู่ตลาดเพลงมากขึ้นด้วยเสียงที่สามารถเข้าถึงได้ การเคลื่อนไหวเกี่ยวข้องกับซินท์ป็อป เช่น นิวโรแมนติก (New Romantic) ที่ได้เติบโตมาจาก MTV และนำวงซินท์ป็อปจากเกาะอังกฤษไปสู่ความสำเร็จในอเมริกา (รวมทั้งวง ดูแรนดูแรน และ สปานเดาบัลเลต์)
ซามีร์ นัสรี

ซามีร์ นัสรี (เกิด 26 มิถุนายน ค.ศ. 1987) เป็นอดีตนักฟุตบอลอาชีพชาวฝรั่งเศส เล่นในตำแหน่งกองกลางตัวรุก สโมสรที่ลงเล่นล่าสุดคืออันเดอร์เลคต์ในเบลเจียนเฟิสต์ดิวิชัน เอ
ในการแข่งขันฟุตบอลโลก 2014 ที่บราซิลเป็นเจ้าภาพ นัสรีไม่มีชื่อติดทีมชาติทั้งที่ไม่ปรากฏอาการบาดเจ็บหรือเล่นไม่ดีพอแต่อย่างไร โดยมีรายงานข่าวว่า อูว์โก โลริส, โลร็อง โกเซียลนี และ มิคาเอล ล็องโดร ได้เสนอให้ดีดีเย เดช็อง ผู้จัดการทีมไม่เรียกตัวนัสรีติดทีมชาติไปเนื่องจากพฤติกรรมส่วนตัว อย่างไรก็ตามหลังจากนั้นไม่นาน นัสรีจึงประกาศยุติการเล่นให้กับทีมชาติ 
ในต้นฤดูกาล 2016–17 หลังจากแมนเชสเตอร์ซิตีได้เปลี่ยนตัวผู้จัดการทีมและหัวหน้าผู้ฝึกสอนเป็นแป็ป กวาร์ดิออลา นัสรีต้องย้ายไปยังเซบิยา ด้วยสัญญายืมตัวเป็นเวลาหนึ่งฤดูกาล ก่อนที่การซื้อขายแลกเปลี่ยนตัวผู้เล่นรอบแรกจะปิดลง โดยฤดูกาลก่อนหน้านั้น นัสรีได้รับบาดเจ็บเป็นประจำ โดยลงเล่นในพรีเมียร์ลีกไปแค่ 12 นัด ยิงประตูได้ 2 ประตู กอปรกับมีข่าวว่ากวาร์ดิออลาไม่พอใจในตัวนัสรีที่ปล่อยให้ร่างกายตัวเองอ้วนฉุ น้ำหนักมาก อีกทั้งสโมสรในฤดูกาลนี้ยังได้ตัวโนลิโต และลีร็อย ซาเน เข้ามาอีก ซึ่งล้วนแต่เล่นในตำแหน่งเดียวกับนัสรี
เดอะบริลเลียนต์กรีน

The Brilliant Green (ザ・ブリリアント・グリーン) เป็นวงดนตรี เจร็อก เจป๊อป จากประเทศญี่ปุ่น ก่อตั้งวงเมื่อปี พ.ศ. 2540
ประวัติของวง.
ย้อนกลับไปในปี ค.ศ.1997 ศิลปินวงนี้เปิดตัวเป็นครั้งแรกด้วยเพลง "Bye Bye Mr. Mug" และในปี 1998 เพลง "There will be love there" ซึ่งเป็นเพลงประกอบละครนำของเรื่อง "Love Again" ติดอันดับท็อปในหลาย ๆ ชาร์ทจัดลำดับเพลงฮิตหลายแห่ง
The Brilliant Green ยังเป็นที่รู้จักในภาษาญี่ปุ่นว่า "Buri-Guri" สามารถจำหน่ายอัลบั้มชุดแรกได้มากกว่า 1.5 ล้านก็อบปี้ และในปี 2001 นิตยสาร Time จัดอันดับให้เป็น
1 ใน 10 วงที่ดีที่สุดในโลกนี้ อย่างไรก็ตามในปี 2001 นักร้องนำ Tommy ได้หันไปเป็นศิลปินเดี่ยวจนในที่สุดการแสดงต่าง ๆ ของวงจึงระงับลงในที่สุด
แต่ทว่าผ่านไป 5 ปี ทางวงก็กลับมารวมตัวกันอีกครั้งหนึ่งแบบเฉพาะกิจเพื่อเฉลิมฉลองการครบรอบ 10 ปีด้วยการออกเพลงซิงเกิล "Stand by me" ซึ่งเป็นเพลงที่นำมาใช้ประกอบละครเรื่อง Tantei Gakuen Q หรือ Detective School Q
เอมี แม็กโดนัลด์ (นักร้อง)

เอมี แม็กโดนัลด์  เกิดเมื่อวันที่ 25 สิงหาคม ค.ศ. 1987 เป็นนักร้อง นักแต่งเพลงชาวสก็อต เธอออกผลงานอัลบั้มเพลงชุดแรกที่ชื่อว่า "This Is The Life" มีเพลงดังอย่าง Mr. Rock and Roll, This is The life และ Run อัลบั้มแรกของเธอวางแผงเมื่อต้นปี 2008 และขึ้นอันดับ 1 ที่ UK Charts ได้ในสัปดาห์แรกที่วางขาย ซึ่งทำให้เธอเป็นศิลปินชาวสก็อตแลนด์คนแรกที่พาอัลบั้มขึ้นอันดับ 1 UK Chart
วิทยาลัยดนตรี มหาวิทยาลัยรังสิต

วิทยาลัยดนตรี มหาวิทยาลัยรังสิต เป็นวิทยาลัยดนตรีแห่งที่สามของประเทศไทย ต่อจาก วิทยาลัยดุริยางคศิลป์ (มหิดล) และ คณะดุริยางคศาสตร์ ก่อตั้งเมื่อปีพ.ศ. 2545 โดย ดร.อาทิตย์ อุไรรัตน์ อธิการบดีมหาวิทยาลัยรังสิต
ประวัติ.
เดิมก่อนมีวิทยาลัยดนตรี นักศึกษามหาวิทยาลัยรังสิตเรียนวิชาดนตรีซึ่งเป็นวิชาเลือกภายใต้การสอนของหน่วยงานศูนย์วัฒนธรรมของมหาลัย โดยมีอาจารย์ธเนศ ศรีวงษ์ และอาจารย์สุวิวัฒน์ ธินิวัฒนารักษ์(สมเกียรติ หอมยก) โดย ดร.อาทิตย์ อุไรรัตน์ มีความต้องการให้มหาวิทยาลัยรังสิตมีสถาบันการเรียนดนตรีเฉพาะให้มหาวิทยาลัยรังสิตมีหลักสูตรการเรียนการสอนรอบด้าน
วิทยาลัยดนตรีถูกก่อตั้งขึ้นเมื่อ พ.ศ. 2546 โดยเชิญ ดร.ภาธร ศรีกรานนท์ มาเป็นคณบดีแก้ขัดไปก่อนโดยที่ ดร.อาทิตย์ ได้ติดต่อกับอาจารย์เด่น อยู่ประเสริฐ ซึ่งขณะนั้นกำลังศึกษาปริญญาเอกอยู่ที่ มาเป็นคณบดีไว้แล้ว
วิทยาลัยดนตรีเริ่มแรกได้เปิดสอนหลักสูตรปริญญาตรีสี่แขนงคือ การประพันธ์เพลง, ดนตรีแจ๊สศึกษา, การแสดงดนตรี, และการผลิตดนตรี ซึ่งในปี พ.ศ. 2547 ดร.เด่น ได้เพิ่มแขนงการแสดงดนตรีและการสอนเพิ่ม, ในปี พ.ศ. 2550 ได้มีโครงการที่จะเปิดสอนแขนงดนตรีบำบัด แต่ไม่มีนักศึกษาเข้าเรียน, และปี พ.ศ. 2552 อาจารย์บุญรัตน์ ศิริรัตนพันธ์ ได้เสนอให้มีแขนงการประพันธ์ดนตรีประกอบภาพยนตร์และมัลติมีเดียขึ้น ซึ่งปัจจุบันมีที่เดียวในเมืองไทยที่มีการสอนแขนงวิชานี้
วิทยาลัยดนตรี มีความแตกต่างเป็นพิเศษจากสถาบันดนตรีแห่งอื่นคือ ที่นี่นักศึกษาปริญญาตรีทุกคนจะต้องสอบวิชาเหมือนกัน(ยกเว้นเครื่องดนตรี) โดยเมื่อเข้าไปศึกษาแล้ว นักศึกษาชั้นปีที่หนึ่งจะต้องเรียนรวมโดยจะเลือกแขนงที่จะเข้าในชั้นปีที่สองนั้น ต้องได้ระดับผลการเรียนเป็น B+ หรือ A ตามวิชาต่างๆ
การสอบปฏิบัติ (Audition).
หลักสูตรดุริยางคศาสตร์บัณฑิต และดุริยางคศาสตร์มหาบัณฑิต
ทุนการศึกษา.
มหาวิทยาลัยรังสิต มอบทุนความสามารถพิเศษทางด้านดนตรี ซึ่งเป็นทุนการศึกษาพระราชทาน ในสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ โดยเป็นทุนการศึกษาตลอดหลักสูตรจำนวนปีละ 10 ทุน
เด่น อยู่ประเสริฐ

รองศาสตราจารย์ ดร.เด่น อยู่ประเสริฐ (23 มีนาคม พ.ศ. 2512 - , กรุงเทพมหานคร) นักเปียโนแจ๊ส นักวิชาการ นักแต่งเพลง และวาทยกร เป็นผู้ได้รับรางวัลศิลปาธร สาขาดนตรี จัดโดยสำนักงานศิลปวัฒนธรรมร่วมสมัย กระทรวงวัฒนธรรม ประจำปี พ.ศ. 2552 
ประวัติ.
เริ่มเรียนดนตรีที่โรงเรียนดนตรีสยามกลการ สถาบันดนตรียามาฮ่า และที่โรงเรียนกรุงเทพคริสเตียนวิทยาลัย ในปีพ.ศ. 2529 ได้รับทุนนักเรียนแลกเปลี่ยนจากสโมสรโรตารี่และได้เข้าศึกษาที่ Interlake High School, Bellevue, รัฐวอชิงตัน สหรัฐอเมริกา ต่อมาสำเร็จการศึกษาระดับปริญญาตรี สาขาการแสดงเปียโนแจ๊สจาก วิทยาลัยศิลปะคอร์นิช ปริญญาโทสาขาดนตรีแจ๊สศึกษาจาก มหาวิทยาลัยนอร์ทเท็กซัส และปริญญาเอก สาขาการประพันธ์เพลงและการสอนดนตรีแจ๊สจาก มหาวิทยาลัยนอร์ทเทิร์นโคโลราโดสหรัฐอเมริกา นับเป็นคนไทยคนเดียวที่ได้รับปริญญาเอกทางด้านดนตรีแจ๊ส
ได้ศึกษาเปียโนแจ๊สกับ ศ.เดนา แลนดรี, ศ.แดน ฮาร์ลี, ศ.เดวิด แพก, และ ศ.แรนดี ฮาเบอร์สแตดท์ และศึกษาทางด้านการควบคุมและกำกับวงกับ ศ.ดร.แคนแนท ซิงเกอร์ตัน และ ศ.นิล สเลเตอร์ และศึกษาด้านการประพันธ์และการเรียบเรียงดนตรีกับ ร.อ.ต. ศ. (พิเศษ) ดร.แมนรัตน์ ศรีกรานนท์, ศ.ดร.อีวาน คอปลี, ศ.ดร.จีน เอท์เคน, ศ.ปารีส รัทเทอร์ฟอร์ด, ศ.เจมส์ แนบ, และ ราฟ ทาว์เนอร์
เคยดำรงตำแหน่งเป็น รองผู้อำนวยการฝ่ายวิชาการที่ วิทยาลัยดุริยางคศิลป์ มหาวิทยาลัยมหิดล และเคยเป็นผู้อำนวยเพลงวง UNC Jazz Lab Band II ที่ มหาวิทยาลัยนอร์ทเทิร์นโคโลราโด
ปัจจุบัน รศ.ดร.เด่น อยู่ประเสริฐ ดำรงตำแหน่งเป็นคณบดีวิทยาลัยดนตรี มหาวิทยาลัยรังสิต และเป็นผู้อำนวยเพลงวงแจ๊สออร์เคสตราแห่งมหาวิทยาลัยรังสิต ได้รับการแต่งตั้งเป็นรองศาสตราจารย์ สาขาดุริยางคศิลป์ เมื่อวันที่ 16 มีนาคม พ.ศ. 2565
ผลงาน.
ได้รับรางวัลระดับนานาชาติ อาทิ รางวัลดนตรีแจ๊สหลุยส์อาร์มสตรอง, รางวัลนักเปียโนยอดเยี่ยมจากเทศการดนตรีแจ๊สที่วิทยาลัยซานดิเอโก และเทศการดนตรีแจ๊สไลโอนิล แฮมตัน, รางวัลนักดนตรียอดเยี่ยมจากเทศการดนตรีแจ๊สที่เมืองวิชิทา และเทศการดนตรีแจ๊สที่เมืองกรีลี, รางวัลการประพันธ์เพลงเดล ไดคินส์, รางวัลดาวน์บีทสำหรับวงดนตรียอดเยี่ยม และได้รับทุนการศึกษาทางด้านดนตรีแจ๊สจากวิทยาลัยศิลปะคอร์นิช และมหาวิทยาลัยนอร์ทเท็กซัส นอกจากนี้ยังได้รับรางวัลคมชัดลึกอวอร์ด สาขาเพลงบรรเลงยอดเยี่ยม ประจำปี พ.ศ. 2551 และได้รับการประกาศเกียรติคุณเป็นศิลปินร่วมสมัย รางวัลศิลปาธร สาขาดนตรี ประจำปี พ.ศ. 2552
ด้านการแสดงดนตรี ได้มีโอกาสร่วมแสดงกับนักดนตรีแจ๊สที่มีชื่อเสียงเช่น เดวิด ลิปแมน, นิโคลัส เพตัน, มาเรีย ชไนเดอร์, บอบ บรุคเมเยอร์, เดโบรา บราวน์, เคนนี เวียเลอร์, ไมค์ สเติร์น คริส มิน โดกี, ยอริส ทีป, เบนนี โกล์สัน และ เอริก มาเรียนทอล เด่นได้รับเชิญให้แสดงดนตรี ณ เทศการดนตรีแจ๊สนานาชาติ 2008 ที่ไถวาน (Taichung Jazz Festival)
ด้านการอำนวยเพลง เด่นได้รับหน้าที่เป็นผู้กำกับดนตรีและผู้อำนวยเพลง ในพิธีเปิดและปิดการแข่งขัน กีฬามหาวิทยาลัยโลกฤดูร้อน 2007 ครั้งที่ 24 (24th Universiade Bangkok 2007)
สเวนเซ่นส์

สเวนเซ่นส์  เป็นร้านสาขาประเภทร้านไอศกรีม มีสาขาทั่วโลก เริ่มเปิดตัวที่ซานฟรานซิสโกในปี ค.ศ. 1948 โดยในประเทศไทย เดอะ ไมเนอร์ ฟู้ด กรุ๊ป เป็นบริษัทผู้ได้รับเฟรนไชส์ เปิดตัวครั้งแรกในปี 2529 ที่เซ็นทรัล ลาดพร้าว มีพื้นที่ประมาณ 30 ตารางเมตร โดยมีพนักงานเพียง 14 คน ในตอนนั้น นอกจากประเทศไทยแล้ว เดอะ ไมเนอร์ ฟู้ด กรุ๊ป เป็นผู้ได้รับลิขสิทธิ์ดำเนินการอีก 32 ประเทศทั้งในเอเชีย และตะวันออกกลาง
ปานปรีย์ พหิทธานุกร

ปานปรีย์ พหิทธานุกร (เกิด 20 สิงหาคม พ.ศ. 2500) ชื่อเล่น ตั๊ก เป็นนักการเมืองชาวไทย อดีตรองนายกรัฐมนตรี และอดีตรัฐมนตรีว่าการกระทรวงการต่างประเทศ ในรัฐบาลเศรษฐา ทวีสิน อดีตรองหัวหน้าพรรคเพื่อไทย อดีตประธานกรรมการภาพยนตร์และวีดิทัศน์แห่งชาติ อดีตผู้แทนการค้าไทย อดีตประธานกรรมการ บริษัท ปตท. จำกัด (มหาชน) และอดีตที่ปรึกษานายกรัฐมนตรีด้านเศรษฐกิจและการต่างประเทศ ในรัฐบาล พลเอก ชวลิต ยงใจยุทธ
ประวัติ.
ปานปรีย์ พหิทธานุกร เกิดเมื่อวันที่ 20 สิงหาคม พ.ศ. 2500 ที่ตำบลลำปลาทิว อำเภอลาดกระบัง จังหวัดพระนคร เป็นบุตรของปรีชา และบุญทิวา พหิทธานุกร สำเร็จการศึกษาระดับมัธยมศึกษาจากโรงเรียนอัสสัมชัญ (รุ่น 90) จากนั้นได้เข้าศึกษาต่อและจบปริญญาตรีที่คณะคณะนิติศาสตร์ จุฬาลงกรณ์มหาวิทยาลัย ปริญญาโทด้านรัฐประศาสนศาสตร์จากมหาวิทยาลัยเซาเทิร์นแคลิฟอร์เนีย และปริญญาเอกด้านการบริหารจัดการภาครัฐจาก Claremont Graduate University
ปานปรีย์ สมรสกับ ปวีณา พหิทธานุกร (สกุลเดิม หงษ์ประภาส) หลานตาของพลเอก ชาติชาย ชุณหะวัณ โดยมีบุตรสาวคือ ปัทมรัตน์ พหิทธานุกร สมรสกับ พสุ ลิปตพัลลภ บุตรชายของ สุวัจน์ ลิปตพัลลภ อดีตรองนายกรัฐมนตรี และพูนภิรมย์ ลิปตพัลลภ อดีตรัฐมนตรีว่าการกระทรวงพลังงาน
การทำงาน.
ปานปรีย์เริ่มทำงานเป็นข้าราชการที่สำนักเลขาธิการคณะรัฐมนตรี ทำหน้าที่วิเคราะห์นโยบายและแผน และเป็นเจ้าหน้าที่ประสานงานในห้องประชุมคณะรัฐมนตรีในรัฐบาลของพลเอก เปรม ติณสูลานนท์ และพลเอก ชาติชาย ชุณหะวัณ เมื่อพลเอกชาติชาย ถูก คณะรักษาความสงบเรียบร้อยแห่งชาติ ปฎิวัติในปี 2534 ปานปรีย์ขณะนั้นเป็นเลขาธิการพลเอกชาติชาย เป็นหนึ่งในคนที่ถูกจองจำที่สโมสรกองทัพอากาศเป็นเวลา 15 วัน 
ในปี พ.ศ. 2539 ได้รับแต่งตั้งเป็นที่ปรึกษานายกรัฐมนตรีด้านเศรษฐกิจและการต่างประเทศในรัฐบาลของพลเอก ชวลิต ยงใจยุทธ
ในปี พ.ศ. 2545 เป็นสมาชิกสภาผู้แทนราษฎร แบบบัญชีรายชื่อ และรองหัวหน้าพรรคชาติพัฒนา
ในปี พ.ศ. 2546 เป็นผู้ช่วยรัฐมนตรีประจำกระทรวงพาณิชย์ ระหว่างปี พ.ศ. 2546 – 2548 ได้รับมอบหน้าที่ให้เป็นหัวหน้าคณะเจรจาจัดทำเขตการค้าเสรี (ประเทศอินเดีย และกลุ่มประเทศ BIMST-EC) และในปี พ.ศ. 2547 เป็นผู้ช่วยรัฐมนตรีประจำกระทรวงอุตสาหกรม มีบทบาทสำคัญในการวางแผน แก้ไขปัญหาการขาดแคลนน้ำ เพื่ออุตสาหกรรมใน Eastern Seaboard จนเป็นผลสำเร็จ
ในปี พ.ศ. 2548 ได้รับแต่งตั้งเป็นผู้แทนการค้าไทย และได้รับมอบให้ทำหน้าที่ประธานกรรมการส่งเสริมการลงทุนและการค้าภายใต้กรอบความตกลงเขตการค้าเสรี และประธานกรรมการองค์การคลังสินค้า
ในปี พ.ศ. 2551 เป็นรองหัวหน้าพรรคเพื่อไทย (ลำดับที่ 1) รับผิดชอบในฐานะหัวหน้าทีมเศรษฐกิจ และเป็นกรรมการยุทธศาสตร์พรรค (7 ธันวาคม พ.ศ. 2551 – 9 กันยายน พ.ศ. 2553) ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ปานปรีย์เกือบถูกวางตัวเป็นนายกรัฐมนตรีของพรรคเพื่อไทย ต่อมาปานปรีย์ได้ออกมาปฎิเสธ
ในปี พ.ศ. 2556 ได้รับแต่งตั้งเป็นประธานกรรมการ บริษัท ปตท. จำกัด (มหาชน)
ปานปรีย์ เป็นบุคคลหนึ่งที่ถูกทาบทามให้รับตำแหน่งหัวหน้าพรรคไทยรักษาชาติ แต่ก็ไม่ได้ตอบรับเข้าทำหน้าที่ดังกล่าว
ในปี พ.ศ. 2566 มีพระบรมราชโองการโปรดเกล้าฯ แต่งตั้งให้ปานปรีย์เป็นรองนายกรัฐมนตรีและรัฐมนตรีว่าการกระทรวงการต่างประเทศ ในรัฐบาลเศรษฐา ทวีสิน มีผลตั้งแต่วันที่ 1 กันยายน
ในปี พ.ศ. 2567 หลังการปรับคณะรัฐมนตรีของรัฐบาลเศรษฐา ทวีสิน ในวันที่ 27 เมษายน ซึ่งประกาศอย่างเป็นทางการในราชกิจจานุเบกษา เมื่อวันที่ 28 เมษายน เขาพ้นจากตำแหน่งรองนายกรัฐมนตรี แต่ยังดำรงตำแหน่งรัฐมนตรีว่าการกระทรวงการต่างประเทศ อย่างไรก็ตาม เขาลาออกจากตำแหน่งรัฐมนตรีว่าการกระทรวงการต่างประเทศในวันเดียวกัน
แบรนด์นิว ซันเซท

แบรนด์นิว ซันเซท  เป็นวงร็อก ประกอบด้วยสมาชิกคือ ศุภลักษณ์ โตวัชระกุล (ตูน) ร้องนำ, สุชาย ชูเชิด (ชาย) กีตาร์/ร้อง, ธนัช คงเกรียงไกร (ก้อง) กีตาร์/ร้อง, กานต์ณัฐ พหลกุล (ยุทธ) เบส และวรุตม์ หุนตระกูล (เติร์ก) กลอง | วรินทร ศรีนิล (บลูม) กลอง (อดีตสามาชิก), กานต์ เสนีย์ตันติกุล (กานต์) กีตาร์/ร้อง (อดีตสมาชิก)
ประวัติ.
โดยทั้ง 5 คนเป็นเพื่อนมาก่อน รวมตัวแต่งเพลงกันโดยผสมผสานความชอบของแต่ละคนเข้าไปในเพลง เช่น ร็อก, พังก์, เฮฟวีเมทัล, อีโม, โพสต์พังก์ ฯลฯ หลังจากที่ใช้เวลาในการซ้อมและแต่งเพลงกันประมาณครึ่งปีจึงเดินหน้าเข้าห้องอัดเพื่อบันทึกเสียงผลงานชุดแรก “Pick you up when you’re falling down” (2003) ซึ่งทำหน้าที่โปรดิวซ์และควบคุมการมิกซ์เสียงเองทั้งหมดด้วยตนเอง อัลบั้มชุดนี้ขายหมดในเวลาในไม่กี่เดือน จากนั้นก็ได้ตระเวนตามทัวร์คอนเสิร์ต ทำให้ชื่อเสียงของเขาเป็นที่รู้จักในวงการเพลงใต้ดิน
ต่อมาในปี 2005 พวกเขากลับมากับอัลบั้มชุดที่ 2 อัลบั้ม “Realistic” ซึ่งวางขายในต่างประเทศอย่าง สิงคโปร์, มาเลเซีย และ ฟิลิปปินส์ พร้อมกับทัวร์คอนเสิร์ตสนับสนุนอัลบั้มในประเทศดังกล่าวอีกด้วย โดยใน 2 ชุดแรก ยอดขายมีเกือบ 3 หมื่นแผ่นทั้งในและต่างประเทศ 
ในปี 2008 พวกเขาเซ็นสัญญากับโซนีบีเอ็มจี เพื่อออกผลงานชุดที่ 3 ชื่อ “BrandNew Sunset” ที่ใช้ชื่อวงเป็นชื่ออัลบั้ม และ มีโปรดิวเซอร์อย่างสก็อตต์ มอฟฟ์แฟตต์ ("อดีตสมาชิกของเดอะ มอฟฟ์แฟตส์ วงพี่น้องชื่อก้องจากแคนาดา") 
นอกจากนี้อัลบั้มชุดที่สามนี้ยังเป็นครั้งแรกที่แบรนด์นิว ซันเซทแต่งและร้องเพลงเป็นภาษาไทยอีกด้วย 
แบรนด์นิว ซันเซท ออกผลงานสตูดิโออัลบั้มชุดที่ 4 "Welcome Home" ช่วงปลายปี พ.ศ. 2553
หลังจากประสบความสำเร็จกับอัลบั้ม "Welcome Home" (2553) 6 ปีต่อมาพวกเขาได้ออกผลงานสตูดิโอลำดับที่ 5 
Of Space And Time (2559)
The Machiner (2563)
แนวเพลงและเสียงวิจารณ์.
เว็บไซต์เอ็มทีวีเอเชียเขียนไว้ว่า "แบรนด์นิว ซันเซทนำพายุสู่การแสดงและเป็นวงหนึ่งที่น่าจับตาที่สุดหลังจากนำฮาร์ดร็อกที่หนักขึ้นสู่ท้องถิ่น" และเว็บไซต์ Purerock.org เขียนวิจารณ์อัลบั้ม “Realistic” ไว้ว่า "แบรนด์นิว ซันเซท สามารถอยู่ในทุกซีน จากร็อกสู่พังก์และอีโม"
นิตยสารสตาร์พิกส์ เขียนว่า "แบรนด์นิว ซันเซท รวมโอลด์สคูลเมทัลและพังก์ร็อกในอัลบั้ม “Realistic” ของพวกเขา"
สมเด็จพระราชาธิบดีมุฮัมมัดที่ 6 แห่งโมร็อกโก

สมเด็จพระราชาธิบดีมุฮัมมัดที่ 6 แห่งโมร็อกโก  พระราชสมภพเมื่อวันที่ 21 สิงหาคม พ.ศ. 2506 เป็นพระมหากษัตริย์แห่งราชอาณาจักรโมร็อกโกเมื่อวันที่ 23 กรกฎาคม พ.ศ. 2542 ต่อจากสมเด็จพระราชาธิบดีฮะซันที่ 2 แห่งโมร็อกโก พระราชบิดาของพระองค์
ในรัชสมัยของพระองค์นั้นมีการปฏิรูปประเทศให้สตรีมีบทบาทมากขึ้น ทั้งนี้ พระองค์ยังทรงต้องรับแรงกระแสจากอาหรับสปริงซึ่งเกิดขึ้นไปทั่วโลกอาหรับ โดยพระองค์ทรงประกาศใช้แผนการปฏิรูปประเทศและร่างรัฐธรรมนูญฉบับใหม่ ซึ่งผ่านการลงประชามติจากประชาชนเมื่อวันที่ 1 กรกฎาคม พ.ศ. 2554
พระองค์ทรงมีพระราชทรัพย์อยู่ระหว่าง 2.1 ล้านเหรียญสหรัฐ และมากกว่า 8.1 พันล้านเหรียญสหรัฐ ทั้งนี้นิตยสารฟอบส์จัดให้พระองค์ทรงเป็นพระมหากษัตริย์ที่มีพระราชทรัพย์มากที่สุดในทวีปแอฟริกา และโลกในลำดับที่ 5
ชีวิตในวัยเยาว์.
สมเด็จพระราชาธิบดีมุฮัมมัดที่ 6 เสด็จพระราชสมภพเมื่อวันที่ 21 สิงหาคม พ.ศ. 2506 เป็นพระราชโอรสพระองค์โตในสมเด็จพระราชาธิบดีฮะซันที่ 2 แห่งโมร็อกโก และเจ้าหญิงลัลลา ลาติฟา ฮัมมู (ปัจจุบันถูกปลดออกจากฐานันดรศักดิ์ในราชวงศ์โมร็อกโก) ทรงขึ้นครองสิริราชสมบัติเมื่อวันที่ 23 กรกฎาคม พ.ศ. 2542 เมื่อสมเด็จพระราชบิดาสวรรคต เป็นพระมหากษัตริย์พระองค์ที่ 18 แห่งราชวงศ์อเลาอัว
สุริยา ปราสาทหินพิมาย

จ่าสิบเอก สุริยา ปราสาทหินพิมาย (เกิดวันที่ 2 เมษายน พ.ศ. 2522; เป็นหลานปู่ของสุข ปราสาทหินพิมาย) เป็นนักมวยสากลสมัครเล่นทีมชาติไทย เจ้าของเหรียญเงิน เอเชียนเกมส์ ครั้งที่ 14 ที่เมืองปูซาน สาธารณรัฐเกาหลี จากนั้นมาคว้าเหรียญทองแดง ในกีฬาโอลิมปิกฤดูร้อน ครั้งที่ 28 ที่กรุงเอเธนส์ สาธารณรัฐเฮลเลนิก ในรุ่นมิดเดิลเวท 75 กก. และคว้าเหรียญทองกีฬาซีเกมส์ ครั้งที่ 25 ที่จังหวัดนครราชสีมา แต่ภายหลังตรวจพบสารต้องห้ามและถูกริบเหรียญรางวัล และทำให้ต้องหยุดชกไปหลายปี
ต่อมาในปี พ.ศ. 2553 สุริยาหวนกลับคืนมาชกมวยอีกครั้ง แทนที่ อังคาร ชมพูพวง ที่หันกลับไปชกมวยไทย ซึ่งสุริยาก็สามารถทำผลงานได้ดี ด้วยการคว้าเหรียญทองแดงมวยสากลสมัครเล่นรายการ โปเปนเชนโก เมโมเรียล ที่กรุงมอสโก ประเทศรัสเซีย ร่วมกับนักมวยสากลสมัครเล่นทีมชาติไทยหลายคน สุริยา ปราสาทหินพิมาย ยังได้เข้าร่วมการแข่งขันมวยไทย ในรายการศึกวันมวยไทยนายขนมต้ม โดยได้พบกับ ชิคกี้ แบงค็อกบ็อกซิ่ง ในการชิงแชมป์รุ่นมิดเดิลเวท WPMP ที่เซ็นทรัลเวิลด์ ในวันที่ 16 มีนาคม พ.ศ. 2555 และสุริยาเป็นฝ่ายชนะคะแนน
ปัจจุบัน สุริยา ปราสาทหินพิมาย มีค่าตัวในการแข่งขันที่ 3 หมื่นบาท และรับราชการทหารอยู่ที่ กองบัญชาการช่วยรบที่ 2 จังหวัดนครราชสีมา โดยมียศสิบเอก
โอลิมปิก 2004.
สุริยาลงแข่งขันในรุ่นมิดเดิลเวท (75 กิโลกรัม) ในการแข่งขันโอลิมปิกฤดูร้อน 2004 ที่เมืองเอเธนส์ ประเทศกรีซ เส้นทางสู่เหรียญทองแดงของสุริยา คือ
เคมีดาราศาสตร์

เคมีดาราศาสตร์  เป็นการศึกษาองค์ประกอบทางเคมีที่พบในอวกาศ โดยมากเป็นการศึกษาในระดับที่ใหญ่กว่าระบบสุริยะ โดยเฉพาะอย่างยิ่งในเมฆโมเลกุล ซึ่งจะศึกษาตั้งแต่การก่อตัว การเกิดอันตรกิริยา และการสิ้นสลายลง เคมีดาราศาสตร์เป็นสาขาวิชาที่ก้ำกึ่งระหว่างดาราศาสตร์และวิชาเคมี 
แนวทางการศึกษาเคมีดาราศาสตร์จะใช้กล้องโทรทรรศน์เพื่อตรวจวัดค่าคาดการณ์ต่างๆ ของวัตถุในอวกาศ เช่นอุณหภูมิและองค์ประกอบของวัตถุ นอกจากนี้ยังใช้ประโยชน์จากการใช้สเปกโตรสโกปีในห้องทดลองเคมีเพื่อแยกแยะชนิดของโมเลกุลในวัตถุทางดาราศาสตร์ (เช่น ดาวฤกษ์ หรือ เมฆระหว่างดาว) คุณลักษณะที่แตกต่างกันของโมเลกุลจะแสดงออกมาในสเปกตรัมของวัตถุนั้น 
เคมีดาราศาสตร์ยังมีความเกี่ยวข้องกับสาขาวิชาฟิสิกส์ดาราศาสตร์และนิวเคลียร์ฟิสิกส์ ในการศึกษาคุณสมบัติของปฏิกิริยานิวเคลียร์ที่เกิดในดาวฤกษ์ ลำดับขั้นตอนของวิวัฒนาการของดาวฤกษ์ และการเปลี่ยนแปลงต่างๆ ของดาวฤกษ์ เพราะปฏิกิริยานิวเคลียร์ในดวงดาวทำให้เกิดองค์ประกอบทางเคมีขึ้นโดยธรรมชาติ เมื่อดาวฤกษ์มีวิวัฒนาการไป มวลขององค์ประกอบใหม่ๆ ที่เกิดก็เพิ่มมากขึ้น
โรแบร์โต เรกัซซี

โรแบร์โต เรกัซซี เกิดเมื่อวันที่ 20 สิงหาคม 1956 ที่เมือง โบโลญญา ประเทศอิตาลี เป็นช่างทำไวโอลินร่วมสมัยที่มีชื่อเสียงและยังเป็นนักวิชาการด้านการทำเครื่องดนตรีอีกด้วย เขาเริ่มศึกษาศิลปะการทำไวโอลินจาก (ช่างทำไวโอลินที่มีชื่อเสียง ลูกศิษย์ของ Gaetano Pollastri) Regazzi สร้างสรรค์งานของตนและพำนักอาศัยอยู่ในเมือง โบโลญญา
ความสนใจไวโอลินของเขาเริ่มต้นตั้งแต่ยังเด็ก เมื่ออายุ 14 ปีเขาเริ่มจะหลงใหลในโครงสร้างของเครื่องดนตรีอย่างจริงจัง โดยในช่วงนั้นเขาสนใจกีตาร์เป็นหลัก ด้วยคำแนะนำของ Alan Wilcox และ ในช่วงกลางทศวรรษที่ 70
หลังจากนั้น โอกาสที่จะได้เป็นลูกศิษย์ของ เริ่มจริงจังมากขึ้น เมื่อเขาตัดสินใจลาออกจากคณะฟิสิกส์ที่มหาวิทยาลัย มหาวิทยาลัยโบโลญญา เพื่อมาเป็นช่างทำไวโอลินมืออาชีพ ในระหว่างนั้นเขาได้ศึกษาศิลปะการทำไวโอลินของตนอย่างจริงจัง แต่กว่าที่จะเริ่มเวิร์คช้อปทำไวโอลินของตนได้ก็ช่วงปลายปี 1979
ร้านทำไวโอลินของเขาเป็นที่รู้จักไปทั่วโลกด้วยคุณภาพของครื่องดนตรีชั้นเยี่ยม เขาได้รับการแต่งตั้งให้เป็นประธานขององค์กรพิเศษหลายแห่ง ซึ่งรวมถึงสมาคม European Association of Violin and Bow Makers เป็นระยะเวลา 2 วาระด้วยกัน
ไวโอลินของเขาแสดงถึงความยอดเยี่ยมของน้ำเสียงแบบอิตาเลียนอย่างแท้จริง เป็นที่ต้องการของนักไวโอลินทั้งจากในสหรัฐ อเมริกา ญี่ปุ่น เยอรมัน ไอร์แลนด์ และในอีกหลายประเทศทั่วโลก
ในช่วงยุคก่อนปี 2000 นั้น ไวโอลินของเขาได้รับแรงบันดาลใจมาจากงานของ จูเซปเป กวาร์นีเอรี ด้วยน้ำเสียงไพเราะและมีพลังกังวานอย่างมีเสน่ห์ นอกจากนั้น เครื่องดนตรีของเขายังได้รับแรงบันดาลใจจากงานของ และ (ในสกุลช่างของ ช่างทำไวโอลินที่มีชื่อเสียงแห่ง Bologna ซึ่งเป็นพี่ชายของ ช่างทำไวโอลินที่มีชื่อเสยงอีกคนหนึ่ง)
ในปี 2006 สภาหอการค้าแห่งโบโลญญา (Chamber of Commerce of Bologna) ได้มอบรางวัลเกียรติยศพิเศษในฐานะที่เขาได้นำชื่อเสียงมาสู่เมือง จากความสำเร็จและผลงานที่เขาสร้างขึ้นอย่างต่อเนื่อง
นักไวโอลินและนักดนตรีที่มีชื่อเสียงหลายคนต่างเป็นลูกค้าของเขา ไม่ว่าจะเป็น Boris Belkin, Franco Mezzena, Anne-Sophie Mutter, Ruggiero Ricci, Salvatore Greco, Giovanni Adamo, Uto Ughi, Franco Gulli, Riccardo Brengola, วง Quartetto di Venezia, Peter Fisher, Anastasiya Petryshak และอีกมากมาย
ห้องสมุด Regazzi Library เป็นหนึ่งในห้องสมุดที่ใหญ่ที่สุดและมีชื่อเสียงเป็นที่รู้จักไปทั่วโลก ที่รวบรวมหนังสือและเอกสารในด้านการทำเครื่องดนตรีทั่วโลกเอาไว้
เขาได้รับการคัดเลือกให้เป็นกรรมการการตัดสินการทำไวโอลินหลายต่อหลายครั้งด้วยกัน เช่น
นอกจากนั้น เขายังสร้างกีตาร์คลาสสิกมาตั้งแต่ช่วงปลายทศวรรษที่ 1970 จนกระทั่งถึงปลายทศวรรษที่ 1989 อีกด้วย ส่วนใหญ่จะทำจากไม้ Rosewood คุณภาพเยี่ยมที่คัดเป็นพิเศษ
เครื่องดนตรีทุกชิ้นจะติดฉลากและประทับตราด้วยเหล็กร้อน ตั้งแต่ยุคแรก ๆ ที่เขาเริ่มทำไวโอลิน นอกจากนั้น เขามีผลงานการเขียนหนังสือและเดินทางไปบรรยายทั่วโลก รวมทั้งจัดกิจกรรมทางด้านศิลปะวัฒนธรรมต่าง ๆ ที่เกี่ยวข้องกับศิลปะการทำไวโอลินและงานของเขา
Regazzi เป็นช่างทำไวโอลินคนแรกจากเมือง โบโลญญา ที่ได้รับการคัดเลือกให้จัดงานเชิดชูเกียรติในนิทรรศการ Craft of Traditional Musical Instrument Making ในงาน Bologna Shanghai 2010 Expo
ยังได้รับการยอมรับว่าเป็นหนึ่งในแบบอย่างของช่างทำไวโอลินร่วมสมัยที่ดีที่สุดอีกด้วย
วัดรมณียาราม

วัดรมณียาราม เป็นวัดสังกัดคณะสงฆ์มหานิกาย ตั้งอยู่ในตำบลต้นธง อำเภอเมืองลำพูน จังหวัดลำพูน
ประวัติ.
ในปี พ.ศ. 1206 พระนางจามเทวี ได้เสด็จขึ้นเรือมาตามแม่น้ำปิงตามคำเชิญของพระฤๅษีวาสุเทพ เพื่อขึ้นครองเมืองหริภุญชัย เมื่อมาถึงท่าน้ำชื่อ เจียงตอง (ปัจจุบันอาจเป็นอำเภอจอมทอง) พระนางจึงหยุดพักรี้พล ณ ที่นั้นและได้ตรัสกับนายธนูผู้ขมังเวทย์ให้ยิงธนูเพื่อหาภูมิประเทศที่เป็นชัยภูมิวิเศษที่จะสร้างวัด โดยที่พระนางเจ้าได้ตั้งจิตอธิษฐานว่า หากลูกธนูไปตก ณ ที่แห่งใดจะให้สร้างองค์มหาเจดีย์ และ วัด ณ ที่แห่งนั้น
ดังนั้น นายธนูผู้มีพระเวทย์ก็ยิงลูกธนูหันหัวศรมุ่งตรงมาทางทิศเหนือ และ เป็นที่ประหลาดอัศจรรย์ใจเมื่อลูกธนูพุ่งขึ้นสู่อากาศจากจุดที่ยิงจากเจียงตอง ลูกธนูพุ่งมาตามแรงอธิษฐานของพระนางเจ้าจาเทวี ซึ่งเมื่อนายธนูได้ติดตามค้นหาลูกธนูที่ยิงมานั้น ก็ได้พบว่าตกมายัง ณ.จุดที่สร้างองค์เจดีย์กู่ละมัก และ เมื่อได้มีการสร้างองค์เจดีย์เสร็จแล้ว ได้นำเอาพระธาตุของพระพุทธเจ้าซึ่งนำมาจากกรุงละโว้บรรจุไว้ภายในองค์มหาเจดีย์ และ ให้สร้างวัดไว้เป็นสถานที่ปฏิบัติธรรมจำพรรษาของพระสงฆ์ องค์เจ้าและสามเณรที่ได้อาราธนามาจากกรุงละโว้
กล่าวถึงองค์เจดีย์กู่ละมัก ซึ่งพระนางเจ้าจามเทวีได้นำเอาพระธาตุของพระพุทธเจ้าบรรจุไว้ข้างใน และ ยังเอาลูกธนูเสี่ยงทายลูกนั้นบรรจุไว้ด้วย และ ยังได้สร้างพระพุทธรูปเนื้อทองสัมฤทธิ์ขนาดเท่ากับเรือนร่างของพระนางเจ้าบรรจุไว้ข้างในด้วย เพื่อให้เป็นที่กราบไหว้ของผู้คนทั้งหลายและให้เป็นศิริมงคลแก่ผู้เคารพบูชา และ ยังเป็นการนำมาซึ่งความผาสุกความเจริญรุ่งเรืองแก่ผู้คนที่มาเคารพสักการะ
ปัจจุบันวัดรมณียาราม (กู่ละมัก) ตั้งอยู่เลขที่ 222 บ้านศรีย้อย หมู่ 4 ตำบลต้นธง อำเภอ เมือง จังหวัด ลำพูน สังกัดคณะสงฆ์มหานิกาย มีเนื้อที่ทั้งหมด 10 ไร่ 2 งาน 37 ตารางวา เสนาสนะประกอบด้วย เจดีย์กู่ระมัก วิหาร กุฏิสงฆ์ ศาลาบาตร ห้องประชุม ศาลาเปรียญ และ โรงครัว ปูชนียสถานประกอบด้วยพระพุทธรูปปางสมาธิศิลปละโว้ เศียรพระพุทธรูป เศียรพระฤๅษี ศิลปะละโว้ ธรรมาสหลวงที่ใช้สำหรับแสดงพระธรรมเทศนา ซึ่งสร้างโดยครูบาเจ้าศรีวิชัยและ องค์เจดีย์กู่ละมักที่มองเห็นนี้ เป็นองค์เจดีย์ที่สร้างครอบองค์เดิมโดยบารมีและฝีมือของครูบาเจ้าศรีวิชัย โดยมีการจัดงานฉลองเสนาสนะ(ปอยหลวง) เมื่อวันที่ 10 เดือนมีนาคม พ.ศ. 2475 ใช้เวลาในการก่อสร้าง 1 เดือน องค์เจดีย์กู่ละมักถือว่าเป็นสิ่งศักดิ์สิทธิ์และ เป็นที่เคารพกราบไหว้ของผู้คนทั้งหลาย ปัจจุบันนี้ มีพระภิกษุจำพรรษา 4 รูป สามเณร 8 รูป โดยมี พระครูปลัดชาติชาย ญาณโสภโณ เป็นเจ้าอาวาส รูปปัจจุบัน และยังเป็นประธานหน่วยอบรมประชาชนประจำตำบลต้นธง เป็นเจ้าสำนักปฏิบัติธรรมประจำตำบลต้นธง 
ลำดับเจ้าอาวาสในอดีตถึงปัจจุบัน เท่าที่ทราบนาม.
รูปที่ 1  พระดวงดี  ชุมภู
รูปที่ 2  พระดี อภินนฺโท
รูปที่ 3  พระอธิการบุญเป็ง ชุติปญฺโญ
รูปที่ 4  ครูบาคำมูล  ธมฺมวํโส
รูปที่ 5  พระอธิการทองดี อนาลโย
รูปที่ 6  พระบุญธรรม  อุตฺตโม
รูปที่ 7  พระบุญเป็ง  จนฺทสโร
รูปที่ 8  พระครูบุญเป็ง จนฺทวโร
รูปที่ 9  พระประพันธ์ ปภสฺสโร
รูปที่ 10 พระอธิการศุภชัย  สิริธมฺโม พ.ศ.2533-2543
รูปที่ 11 พระธิติพรรณ  ญาณวีโร พ.ศ. 2543-2545
รูปที่ 12 พระอุทัย  ชวนปญฺโญ พ.ศ.2545-2550
รูปที่ 13 พระทองอินทร์  สํวโร พ.ศ.2550-2555
รูปที่ 14 พระครูสุวัตถิ์ธรรมกิจ พ.ศ. 2555-2556(เจ้าคณะตำบลต้นธง รักษาการเจ้าอาวาส)
รูปที่ 15 พระมหาชาติชาย ญาณโสภโณ พ.ศ. 2556-ปัจจุบัน
รุ่ง จันตาบุญ

นายรุ่ง จันตาบุญ สถาปนิกผู้ออกแบบหอคำหลวง ในงานมหกรรมราชพฤกษ์ 2549 และกรรมการ บริษัท ช่างรุ่งคอนสตรัคชั่น จำกัด
ช่างรุ่ง จันตาบุญ เป็นสถาปนิกผู้มากด้วยผลงานการออกแบบ อาคารที่พักอาศัย วิหารอุโบสถ อาคารทางศาสนา บูรณะโบราณสถาน 
ประวัติ.
รุ่ง จันตาบุญ เกิดเมื่อวันที่ 1 เมษายน พ.ศ. 2515 จบการศึกษาจากวิทยาลัยเทคนิคภาคพายัพ (ปัจจุบันคือ มหาวิทยาลัยเทคโนโลยีราชมงคลล้านนา ภาคพายัพเชียงใหม่) มีผลงานการปลูกสร้างอาคารสถาปัตยกรรมล้านนามานานนับสิบปี และในการจัดงานมหกรรมพืชสวนโลกเฉลิมพระเกียรติฯ ราชพฤกษ์ 2549 ณ จังหวัดเชียงใหม่ที่ผ่านมา ช่างรุ่ง ได้รับมอบหมายให้เป็นผู้ออกแบบ และควบคุมการก่อสร้างหอคำหลวง ซึ่งจัดแสดงนิทรรศการเทิดพระเกียรติ พระบาทสมเด็จพระมหาภูมิพลอดุลยเดชมหาราช บรมนาถบพิตร 
นายรุ่ง จันตาบุญ เป็นผู้มีผลงานด้านสถาปัตยกรรมล้านนาเป็นที่ประจักษ์ จนได้รับปริญญาสถาปัตยกรรมศาสตรบัณฑิตกิตติมศักดิ์ สาขาเทคโนโลยีสถาปัตยกรรม จากมหาวิทยาลัยเทคโนโลยีราชมงคลล้านนา ประจำปีการศึกษา 2550 โดยเข้ารับพระราชทานปริญญาบัตรเมื่อวันที่ 24 มีนาคม 2552
ผลงาน.
รุ่ง จันตาบุญ เป็นสถาปนิกชาวเชียงใหม่ ที่มีผลงานด้านสถาปัตยกรรมล้านนาที่โดดเด่น อาทิ
808 สเตต

808 สเตต  เป็นวงดนตรีดนตรีอิเล็กทรอนิกส์สัญชาติอังกฤษ ก่อตั้งในแมนเชสเตอร์ ซึ่งชื่อของวงเอามาจาก โรแลนด์ ทีอาร์-808 (Roland TR-808) โดยสมาชิกยุคแรกประกอบด้วย แกรห์ม แมสซีย์ มาร์ติน ไพรซ์ และเจรัลด์ ซิมป์สัน และพวกเขาออกอัลบั้มเปิดตัว "นิวบิลด์" (Newbuild) ในเดือนกันยายน ค.ศ. 1988 และเพลงที่ประสบความสำเร็จในเชิงพาณิชย์ของพวกเขาคือ "แปซิฟิกสเตต" (Pacific State) ในปี ค.ศ. 1989 ที่ถูกเลือกเอาไปเปิดโดยดีเจจากบีบีซีเรดีโอวัน แกรี เดวีส์ 
แดร์เรน พาร์ทิงตัน ออกจากวงหลังจากที่ติดคุก 18 เดือน ในเดือนมกราคม ค.ศ. 2015 จากการค้าเฮโรอีนและโคเคน เขายังเป็นดีเจและเป็นนักร้องในวงใหม่ชื่อ "Big Unit"
แอนดี บาร์เกอร์ เสียชีวิตเมื่อวันที่ 6 พฤศจิกายน ศ.ค 2021 ปล่อยให้ แมสซีย์ เป็นสมาชิกคนเดียวที่เหลืออยู่ในวง
ดีเจแชโดว์

จอชัว พอล เดวิส  เกิด 29 มิถุนายน ค.ศ. 1972 เป็นที่รู้จักในชื่อบนเวทีของเขา ดีเจแชโดว์ (DJ Shadow) เป็นดีเจและโปรดิวเซอร์ชาวอเมริกัน เขาเป็นที่รู้จักในตัวสตูดิโออัลบั้มเปิดตัว "Endtroducing..." เขามีคอลเลกชันแซมเพิลส่วนตัวมากกว่า 60,000 เสียง
ทริปฮอป

ทริปฮอป  เป็นแนวเพลงย่อยที่ประกอบด้วยดนตรีดาวน์เทมโป อิเล็กทรอนิกส์ที่มีต้นกำเนิดในช่วงต้นในทศวรรษที่ 1990 ในสหราชอาณาจักร โดยเฉพาะอย่างยิ่งที่บริสตอล เพราะอันเกิดมาจาก "หลังยุค" ดนตรีแอซิดเฮาส์ คำว่าทริปฮอปได้ใช้ครั้งแรกในสื่อดนตรีอังกฤษ และอธิบายถึงของดนตรีทดลองที่แตกต่างจากเบรกบีต ซึ่งได้รับอิทธิพลจากดนตรี โซล ฟังก์ และแจ๊ส ตามที่พจนานุกรมของเว็บสเตอร์ (Webster's Dictionary) คำนี้ถูกใช้ครั้งแรกในปี 1989 สารานุกรมบริตานิกาออนไลน์ (Encyclopædia Britannica Online) ยังอ้างว่าคำนี้ได้ใช้ใน มิกซ์แมก (Mixmag) เป็นนิตยสารของอังกฤษที่เชี่ยวชาญในดนตรีแดนซ์ ได้รับการอธิบายว่า "ทางเลือกของยุโรปช่วงครึ่งหลังของยุค 90" และ"ฟิวชันของฮิปฮอปและอิเล็กทรอนิกา จนกระทั่งแนวเพลงไม่ใช่ทั้งสองอย่างที่รู้จัก" ดนตรีทริปฮอป รวมดนตรีหลายสไตล์ และมีแนวอื่นมากขึ้นเช่นเดียวกัน อาจมีลักษณะที่คล้ายอย่างมากกับดนตรีแอมเบียนต์ ที่มีเสียงกลองจากเบรตดาวน์ ที่มีส่วนกับลักษณะของฮิปฮอปในประเทศสหรัฐอเมริกา และยังมีองค์ประกอบของ เฮาส์ แดนซ์ ดับ เรกเก้ ทริปฮอป ยังสามารถเป็นดนตรีทดลองได้อย่างมากในธรรมชาติ
โจนาสบราเทอร์ส

โจนาสบราเทอร์ส  เป็นวงดนตรีป็อปร็อกจากนิวเจอร์ซีย์ สหรัฐอเมริกา เกิดจากการรวมตัวของ 3 พี่น้องตระกูลโจนาส (Jonas) คือ เควิน (Kevin), โจ (Joe) และ นิก (Nick)
ประวัติ.
โจนาสบราเทอร์ส คือวงดนตรีป็อปร็อก จากรัฐนิวเจอร์ซีย์ สหรัฐอเมริกา เกิดจากการรวมตัวของ 3 พี่น้อง ตระกูล โจนาส (Jonas), คือ เควิน (Kevin) อายุ 19 ปี , โจ (Joe) อายุ 17 ปี และ นิค (Nick) อายุ 14 ปี ทั้งสามคนเริ่มก่อตั้งวงดนตรีขึ้นในโรงเรียนมัธยมของพวกเค้าที่ Eastern Christian High School ที่อยู่ใน นอร์ท เฮลดอน, รัฐนิวเจอร์ซีย์ 
พวกเขาหลงใหลการเล่นดนตรีมาตั้งแต่เด็ก ๆ โดยเมื่อตอน นิค อายุ 6 ขวบ มีแมวมองไปเจอเขาตอนร้องเพลงอยู่ในร้านตัดผม และหลังจากนั้นเขาก็ได้เข้ามาเป็นนักดนตรีของเขา และต่อมาพี่ชายทั้งสองคนคือ โจ และ เควิน ก็เดินตามรอยน้องชายมาติด ๆ และในที่สุดพวกเขาก็ได้เซ็นสัญญาออกเทปในปี ค.ศ. 2005 กับค่าย โคลัมเบีย เรคคอร์ด 
โจนาสบราเทอร์ส โด่งดังมาจากการปลุกปั้นของสถานีโทรทัศน์ Disney Channel ในสหรัฐอเมริกา ซึ่งเป็นสถานีที่เคยส่ง ไมลีย์ ไซลัส เข้าสู่วงการจนดังระเบิดมาจากซีรีส์เรื่อง แฮนน่าห์ มอนทาน่า 
โจนาสบราเทอร์ส ออกอัลบัมแรกที่ชื่อว่า "It's About Time" ในปี ค.ศ. 2006 ตามมาด้วย อัลบัมที่สอง ที่ชื่อว่า "Jonas Brothers" ในปี ค.ศ. 2007 หลังจากนั้น 3 พี่น้อง Jonas Brothers หายไปเกือบปีเต็มๆ จนกระทั่งปี ค.ศ. 2008 พวกเขาก็ออกอัลบัมที่สามของพวกเค้าที่ชื่อว่า "A Little Bit Longer" โดยมีซิงเกิลแรกในอัลบั้มนี้คือ "Burnin' Up" อัลบั้มนี้ก็ได้ออกวางจำหน่าย เมื่อ 24 มิถุนายน ค.ศ. 2008 หลังจากที่ส่งขึ้นออกอากาศทางรายการวิทยุของดิสนีย์ไปเมื่อ 19 มิถุนายน ค.ศ. 2008 และขึ้นสู่ iTunes ไปเมื่อ 20 มิถุนายน ค.ศ. 2008
โจนาสบราเทอร์สประกาศยุบวงในปี ค.ศ. 2013 พวกเขากลับมารวมวงอีกครั้งในปี ค.ศ. 2019 และเผยแพร่ซิงเกิล "Sucker" ซิงเกิลนี้เป็นซิงเกิลนำของอัลบั้มที่ห้า "Happiness Begins" ซึ่งออกจำหน่ายในเดือนมิถุนายน ปีเดียวกัน
2061 จอมจักรวาล

2061 จอมจักรวาล  เป็นนิยายวิทยาศาสตร์ในชุด จอมจักรวาล ของ อาร์เทอร์ ซี. คลาร์ก กล่าวถึงระบบสุริยะจักรวาลย่อยที่เกิดขึ้นหลังจากดาวพฤหัสบดีได้ระเบิดขึ้นเป็นดวงอาทิตย์ ทำให้มีสิ่งมีชีวิตเกิดขึ้นในดวงจันทร์ของมัน และกล่าวถึงการสำรวจดาวหางฮัลเลย์
2061 จอมจักรวาล ตีพิมพ์ครั้งแรกเมื่อ ค.ศ. 1987 หลังจากตีพิมพ์ ได้รับความสนใจนำมาสร้างเป็นภาพยนตร์โดย ทอม แฮงค์ แต่โครงการนี้ไม่ได้มีการดำเนินการต่อ
NOR (ตรรกศาสตร์)

ในตรรกะแบบบูล ตรรกะ nor หรือ การปฏิเสธแบบร่วม  เป็นการดำเนินการทางตรรกะที่ผลผกผันกับตรรกะ or โดยที่ "p" nor "q" เป็นจริงได้ก็ต่อเมื่อทั้ง "p" และ "q" เป็น "เท็จ"
NOR รู้จักกันในอีกชื่อหนึ่งคือ Webb-operation หรือ Peirce arrow ซึ่งได้ชื่อตาม Charles Peirce ผู้พิสูจน์ว่าการดำเนินการทางตรรกะสามารถแสดงในรูปพจน์ของ NOR เหมือนกับ ตรรกะ NAND เราสามารถใช้ NOR เพียงตรรกะเดียว โดยไม่ใช้ตรรกะอื่นมาประกอบเป็นระบบตรรกะได้ (ใช้วิธี NOR functionally complete) หรือที่รู้จักกันในชื่อ Quine's dagger
นิยาม.
NOR เป็นการดำเนินการตรรกะบนค่าตรรกะสองค่า ถ้ามีตัวดำเนินการทางตรรกศาสตร์ 2 ค่า จะใด้ค่า "จริง" ก็ต่อเมื่อตัวถูกดำเนินการทั้งสองเป็นเท็จ ในกรณีอื่น ๆ จะให้ค่าเป็น "เท็จ" ถ้ามีตัวถูกดำเนินการค่าใดค่าหนึ่งเป็นจริงเพียงค่าเดียวหรือเป็นจริงทั้งคู่
ตารางค่าความจริง.
ตารางค่าความจริง ของ p NOR q (หรือเขียนตาม p ⊥ q หรือ p ↓ q) เป็นดังนี้:
แผนภาพเวนน์.
แผนภาพเวนน์ของ "A nor B" (ในพื้นที่สีแดงค่าเป็นจริง)
เราสามารถเขียนแทน "p" NOR "q" ด้วย <math>\overline{p \lor q}</math>, โดยที่สัญลักษณ์ <math>\lor</math> แทน OR และขีดบนแทนสัญลักษณ์นิเสธที่ตรรกะที่แสดงอยู่ภายใต้ ซึ่งเขียนโดยทั่วไปในรูป <math>\neg(p \lor q)</math> หรือเขียนแทน "p" NOR "q" ด้วย <math>\overline{p + q}</math>
การปฏิเสธแบบร่วม.
NOR มีลักษณะที่น่าสนใจโดยตัวดำเนินการตรรกะอื่น ๆ สามารถแสดงในรูปแบบฟังก์ชันของ NOR
ตรรกะ NAND มีความสามารถแสดงแทนได้เช่นกัน
ดูเพิ่ม.
<templatestyles src="Col-begin/styles.css"/>
วอยซ์ฟรอมเดอะพีฟ่าเวิลด์คัพ

วอยซ์ฟรอมเดอะพีฟ่าเวิลด์คัพ  คืออัลบั้มรวมเพลงที่ใช้ประกอบพิธีเปิดและพิธีปิดฟุตบอลโลก 2006 ที่จัดขึ้นที่ประเทศเยอรมนี ระหว่างวันที่ 9 มิถุนายน - 9 กรกฎาคม พ.ศ. 2549 โดยในประเทศไทยได้บรรจุเพลงพิเศษอย่าง "บีลีฟอินยัวร์ดรีม"  ที่ขับร้องร่วมกันระหว่างศิลปิน 8 คน อันได้แก่ คิว วงฟลัวร์, เค๊ก วงบีไฟว์, เซมเซม, [[ม Q (วง Flure), Cake (B5), Same Same, Mint, Lina, First (Slot Machine), Thames & Martin และ Micky Del Re
รายชื่อเพลง.
ฉบับในประเทศไทย.
ซีดี
เอวีซีดี
ตวงพร อัศววิไล

ตวงพร อัศววิไล (ปุ้ย) (14 เมษายน พ.ศ. 2514 - ปัจจุบัน) อดีตผู้ประกาศข่าวไอทีวีและทีไอทีวี,เอ็นบีที 2 เอชดี,วอยซ์ทีวีและนักข่าวแปซิฟิค อินเตอร์คอมมูนิเคชั่น ทำงานกับวอยซ์ทีวีเธอมีบทบาทอย่างมากในการรายงานสดเกี่ยวกับการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553โดยมีตำแหน่งเป็นผู้สื่อข่าวพิเศษ
ตวงพรเป็นบุตรของ พล.ต.ต.อุทัย อัศววิไล อดีตผู้บังคับการตำรวจสันติบาล จบการศึกษาจากโรงเรียนสาธิตจุฬาลงกรณ์มหาวิทยาลัย ปริญญาตรีและโทจากคณะนิเทศศาสตร์ จุฬาลงกรณ์มหาวิทยาลัย
ขณะเป็นนักข่าวไอทีวี เคยเป็นข่าวเป็นผู้ประมูลซื้อเสื้อฟุตบอลของไรอัน กิ๊กส์ ได้ด้วยราคาสูงสุด 100,000 บาท เมื่อสโมสรฟุตบอลแมนเชสเตอร์ยูไนเต็ด เดินทางมาเล่นในประเทศไทย เมื่อวันที่ 29 กรกฎาคม พ.ศ. 2544
ทรามวัยกับไอ้ตูบ

ทรามวัยกับไอ้ตูบ  เป็นภาพยนตร์แอนิเมชันอเมริกันที่ออกฉายวันที่ 22 กรกฎาคม, พ.ศ. 2498 ผลิตโดย วอลท์ดิสนีย์โปรดักชันส์ ภาพยนตร์กำกับโดย Clyde Geronimi, Wilfred Jackson, และ Hamilton Luske.
ตามันเนอการา

ตามันเนอการา ("อุทยานแห่งชาติ") ตั้งอยู่ในเขตรัฐปะหัง รัฐกลันตัน และรัฐตรังกานู ในประเทศมาเลเซีย มีพื้นที่ประมาณ 4,343 ตารางกิโลเมตร หรือ 2,714,375 ไร่ มีอายุกว่า 130 ล้านปี เป็นป่าดิบชื้นที่เก่าแก่มากที่สุดของโลก ได้เป็นอุทยานแห่งชาติในปี ค.ศ. 1938 สภาพของพื้นที่ส่วนใหญ่ยังอยู่ในสภาพสมบูรณ์ 
สัตว์ป่าและพันธุ์พืช.
มีสัตว์ป่าหายากมากมายเช่น
ฮัวคา

ฮัวคา  เป็นคำในภาษาเกชัวที่ชาวอินคาใช้เรียกวัตถุ สถานที่หรือสิ่งก่อสร้างที่เก็บรักษาบางสิ่งหรือสถานที่ศักดิ์สิทธ์ที่มีเหล่าเทพสถิตอยู่ เช่น อนุสาวรีย์หรือรูปสลักต่างๆ ชาวอินคามีความสามารถในการสลักหิน พวกเขามักสลักหินเป็นรูปเทพเจ้าต่างๆ หรือตามสิ่งก่อสร้างก็จะมีการแกะสลักหินเป็นลวดลายที่สวยงาม
คำว่า "ฮัวคา" ยังอ้างถึงสถานที่ตามธรรมชาติได้อีกด้วย เช่น แท่นหินขนาดมหึมา ฮัวคาบางชิ้นเชื่อมโยงกับความเลื่อมใสและพิธีกรรมทางศาสนา มีธรรมเนียมที่เชื่อว่าทุกสิ่งอย่างมีหนึ่งกายสองจิต หนึ่งจิตใช้สร้างตัวตนและอีกหนึ่งจิตใช้เคลื่อนตัว 
ฮัวคาในเปรู.
ฮัวคา มักอยู่ตามพื้นที่ใกล้กับทุกๆ ศาสนาของเปรู โดยอยู่นอกส่วนที่ลึกที่สุดของ ซึ่งมีความสัมพันธ์กับศาสนาในช่วงอารยธรรมก่อนอินคาถึงต้นอินคา ฮัวคายังสามารถพบได้เกือบทุกพื้นที่ในตัวเมืองลิมาในปัจจุบัน โดยมีเมืองอื่นตั้งอยู่รอบ ๆ ฮัวคาในการปกครองของเทศบาลเมืองลิมายังเป็นเหมือนกำแพงเพื่อจัดการไม่ให้เกิดรอยขูดขีดเขียนอีกด้วย
มอตเชฮัวคา.
สองในฮัวคาที่ยิ่งใหญ่ที่สร้างโดย คือวิหารแห่งพระอาทิตย์  และวิหารแห่งดวงจันทร์  ทั้งสองวิหารนี้สร้างจากอิฐตากแห้งเหมือนกัน แต่มีลักษณะเฉพาะของอิฐที่ต่างกันตามฮัวคา แสดงถึงยุคสมัยที่แตกต่างสองยุคของสถาปนิกชาวอินคา ตัวอิฐมีความแตกต่างกันในหลายๆ ด้าน ทั้งขนาด รอยตำหนิ ส่วนผสมของดิน และรอยจากแม่พิมพ์ ทั้งสองวิหารมีการก่อสร้างที่คล้ายคลึงกัน โดยการจัดวางให้อิฐวางตัวเป็นแนวดิ่งแนบติดกับอิฐชิ้นต่อไป จากนั้นวางอิฐต่อกันเป็นแนวไปเรื่อย ๆ เพื่อให้ตัวอาคารมีส่วนที่แตกต่างกันอันเป็นจุดเด่นของ"การก่อสร้างแบบแบ่งส่วน" 
การก่อสร้างวิหารแห่งพระอาทิตย์บ่งบอกว่าใช้อิฐตากแห้งมากกว่า 143 ล้านชิ้น และตัวฐานของวิหารแห่งดวงจันทร์ใช้อิฐตากแห้งประมาณ 50 ล้านชิ้น คุณสมบัติของอิฐเหล่านี้ที่มีร่วมกันในด้านรูปร่างและขนาด คือตัวอิฐมีความกว้างมากกว่าความสูง อิฐที่มีสัดส่วนเหมือนกันจะมีความใกล้เคียงกันและสัมพันธ์กันทั้งในเรื่องของรูปร่างและขนาด ทั้งนี้ยังคงมีความสมมาตรเล็กน้อยในแต่ละส่วน หลายๆ ส่วนของวิหารแห่งดวงจันทร์แสดงความเอียงที่มากกว่าโครงสร้างและแนวถัดมา เมื่อจักรวรรดิอินคาแผ่ขยายอำนาจ ทำให้อิฐตากแห้งได้เป็นที่แพร่หลายมากยิ่งขึ้นตามไปด้วย ส่วนของวิหารแห่งดวงจันทร์ยังแสดงถึงความอุดมสมบูรณ์ของความเอียงเอนจากหนึ่งไปอีกที่ ในทางกลับกัน วิหารแห่งพระอาทิตย์ที่สร้างหลังวิหารแห่งดวงจันทร์มีความสม่ำเสมอกันมากขึ้นระหว่างอิฐที่ใช้ในส่วนต่าง ๆ ในขณะที่รูปร่างของอิฐช่วยบ่งบอกบทบาทสำคัญของอินคาที่เพิ่มมากขึ้น ตัวอิฐตากแห้งยังคงเอกลักษณ์เฉพาะตน อิฐแต่ละชิ้นมีรอยเฉพาะที่สร้างโดยผู้สร้างที่ด้านล่างของอิฐ บางรอยปรากฏมากกว่ารอยอื่นๆ แต่ละรอยแสดงถึงที่มาของอิฐนั้น ๆ
สนวอลลีเมีย

สนวอลลีเมีย หรือ Wollemia เป็นสกุลของพืชเมล็ดเปลือยจำพวกสนในวงศ์ Araucariaceae แต่เดิม พืชในสกุล "Wollemia" พบเพียงแต่ที่เป็นฟอสซิล จนกระทั่งพบต้นที่ยังมีชีวิตในออสเตรเลีย "Wollemia nobilis" ใน พ.ศ. 2537 ในเขตป่าฝนของ Wollemi National Park ใน นิวเซาท์เวลส์ ในพื้นที่ห่างไกลใกล้ Lithgow, 150 กิโลเมตรทางตะวันตกเฉียงเหนือของ ซิดนีย์
สนวอลลีเมียถูกค้นพบโดย เดวิด โนเบล ในปี พ.ศ. 2537 เป็นต้นไม้ที่มีอยู่บนโลกมากกว่า 200 ล้านปี ได้รับฉายาว่า "ต้นสนไดโดเสาร์" โดยที่ เดวิด โนเบลได้พบต้นไม้ชนิดนี้ประมาณ 100 ต้น กลายเป็นการค้นพบครั้งสำคัญ สันนิษฐานว่าน่าจะมีมาตั้งแต่ยุคไดโนเสาร์ที่ทวีปออสเตรเลียเชื่อมติดกับแผ่นดินอื่น
ดิออร์บ

ดิ ออร์บ  เป็นวงดนตรี อีเลกโทรนิก จาก อังกฤษ ก่อตั้งในปี 1988 โดย สองคู่ดูโอ Alex Paterson และ Jimmy Cauty คู่ดู จาก วง THE KLF ใน ปี 1988-1990 ต่อมา Alex Paterson กับ Kris Weston 1991-1994 ต่อมา Alex Paterson กับ Thomas Fehlmann, Andy Hughes, Simon Phillips
มีผลงานเพลงของพวกเขาเช่นเพลง Little Fluffy Clouds, Perpetual Dawn, Blue Room, Oxbow Lakes, Toxygene, Asylum, Once More, Vuja De,
มีอัลบัมแรกชื่อ The Orb's Adventures Beyond The Ultraworld ในปี 1991 อัลบัมต่อมาคือ U.F.Orb ในปี 1992 และ Orbus Terrarum ในปี 1995 และ Orblivion ในปี 1997 และ Cydonia ในปี 2001 และ The Dream ในปี 2007
ฟุตซอลชิงแชมป์เอเชีย

ฟุตซอลชิงแชมป์เอเชีย  เป็นการแข่งขันฟุตซอลในทวีปเอเชีย จัดโดยสมาพันธ์ฟุตบอลแห่งเอเชีย มีการจัดการแข่งขันต่อเนื่องทุก 2 ปี โดยเริ่มการแข่งขันครั้งแรกเมื่อ ปี พ.ศ. 2542 (ค.ศ. 1999) การแข่งขันครั้งล่าสุดมีขึ้นในเดือนเมษายน พ.ศ. 2567 ที่ประเทศไทย โดยผู้ชนะคือทีมชาติอิหร่าน
เจ้าหญิงอัมพิกา

อัมพิกา  เป็นราชินีแห่งอาณาจักรกุรุในมหาภารตะ มหากาพย์ฮินดู โดยเป็นพระราชธิดาองค์ที่สองใน Kashya เจ้าแห่งแคว้นกาสี กับ Kausalya พระนางถูกภีษมะลักพาตัวในช่วงพิธี svayamvara และกลายเป็นพระมเหสีของวิจิตรวีรยะ เจ้าแห่งกรุงหัสตินาปุระ อัมพิกาเป็นพระราชมารดาในท้าวธฤตราษฎร์กับพระอัยยิกาของเการพ
ตำนาน.
 
เมื่อถึงพิธีสยุมพรให้เจ้าชายต่าง ๆ มาเลือกคู่ ภีษมะ แห่งหัสตินาปุระนคร ต้องการให้องค์หญิงทั้งสามเป็นชายาของ วิจิตรวีรยะ น้องชายต่างมารดา แต่อัมพานั้นขอความเป็นอิสระนางจึงทูลลากลับไปก็เหลือแค่แต่ อัมพิกาและอัมพาลิกา แต่แต่งงานได้คืนเดียว วิจิตรวีรยะก็สิ้นพระชนม์ ด้วยเหตุนี้ นางสัตยวดี มารดาของ จิตรวีรยะ ต้องให้ฤๅษีวยาส ลูกของนางที่เกิดจาก ฤๅษีปราศร มาทำนิโยคกับนางเพื่อให้มีบุตรสืบสกุลต่อไป แต่นางเกรงกลัวหน้าตาของฤๅษีวยาส และกลิ่นเหม็นจึงปิดตาตลอดการนิโยค ส่งผลให้ธฤตราษฎร์ ลูกของอัมพิกาตาบอด
เบนเฮอร์

เบนเฮอร์ เป็นภาพยนตร์สุดคลาสสิกในปี พ.ศ. 2502(ค.ศ. 1959) นำแสดงโดยพระเอกขวัญใจคนทั่วโลก ชาร์ลตัน เฮสตัน ในภาพยนตร์เรื่องนี้ ปัจจุบันจำหน่ายอยู่ตามท้องตลาด ในรูปแบบ วีซีดี (ในรูปแบบพากย์ไทยและบรรยายไทยเสียงอังกฤษ) ดีวีดี (ในรูปแบบพากย์ไทยและบรรยายไทยเสียงอังกฤษ) และบลูเรย์ (บรรยายไทยเสียงอังกฤษ) โดยส่วนใหญ่แล้วจะเป็นบรรยายไทยเสียงอังกฤษ อีกอย่าง แบบพากย์ไทยในปัจจุบันหายากแล้ว แต่ในปัจจุบัน ในเวอร์ชันดีวีดีและบลูเรย์ ได้มีการปรับภาพคมชัดให้มากกว่าต้นฉบับเดิม แต่เป็นในรูปแบบบรรยายไทยเสียงอังกฤษ ทั้งดีวีดี วีซีดี และบลูเรย์ จัดจำหน่ายโดย แคททาลิสท์ โดยมาจัดจำหน่ายแทน ซีวีดีอินเตอร์เนชั่นเนล ซึ่งเคยผลิตภาพยนตร์เรื่องนี้ในรูปแบบวิดีโอและวีซีดี
เรื่องย่อ.
จูดา เบนเฮอร์ ต้องผจญกับทุกข์ยากแสนสาหัสเมื่อ เมซซาล่า เพื่อนในวัยเด็กเติบโตขึ้นมาเป็นทหารของโรมันสั่งให้มาปกครองเมืองจูเดียของเยรูซาเร็ม ซึ่งในขณะนั้นเป็นเมืองที่มีความขัดแย้งกับโรมันในด้านศาสนา เพราะชาวยิวเชื่อว่าจะมีพระบุตรของพระเจ้ามาปลดปล่อยพวกเขาให้เป็นอิสระ ในขณะที่โรมันเชื่อว่าพระเจ้าคือซีซาร์ เมซซาล่าต้องการให้จูดาร์ เบนเฮอร์เข้ามาช่วยเขาปกครองชาวยิว แต่เบนเฮอร์ไม่ยอมทรยศต่อยิว ทำให้ทั้งสองกลายเป็นปรปักษ์กัน เมื่อแม่ทัพคนใหม่ถูกส่งเข้ามาปกครองเยรูซาเร็ม และได้ยกขบวนเข้าเมือง น้องสาวของเบนเฮอร์ได้ทำกระเบื้องหล่นใส่แม่ทัพโดยไม่ตั้งใจ เมซซาร่าถือโอกาสจับครอบครัวเบนเฮอร์เข้าไปขังคุก และส่งเบนเฮอร์เพื่อนเก่าของเขาไปเป็นทาสในกองทัพเรือ ตลอดเวลากว่า 5 ปีที่อยู่ในเรื่อ เบนเฮอร์ต้องทำงานอย่างหนัก แต่โชคชะตาก็พลิกผันเมื่อเบนเฮอร์ได้ช่วยแม่ทัพเรือไว้ และแม่ทัพผู้นั้นได้รับเบนเฮอร์เป็นบุตรบุญธรรม หลังจากนั้น เบนเฮอร์ได้สร้างชื่อเสียงเป็นอย่างมากในฐานะของนักแข่งรถม้าผู้ไม่เคยแพ้ใคร แม้จะมีฐานะและเกียรติยศมากมาย แต่เบนเฮอร์ก็ยังมีความทุกข์ตรมเนื่องจาก แม่และน้องสาวยังถูกขังคุกอย่างไม่รู้ชะตากรรม ในที่สุดเบนเฮอร์ก็ลาจากแม่ทัพเรือและกลับมายังเยรูซาเร็มอีกครั้ง เพื่อช่วยเหลือแม่และน้องสาวของเขา การเผชิญหน้ากับเมซซาร่าครั้งนี้ ทั้งคู่ได้ร่วมแข่งขันรถม้าอีกครั้ง โดยมีเดิมพันที่ยิ่งใหญ่ สิ่งที่เขาต้องการคือให้เมซซาร่า ชดใช้ทั้งหมด ที่สหายในวัยเด็กได้ทำกับครอบครัวของเขา...
ในภาพยนตร์เรื่องนี้ มีเนื้อหาเกี่ยวกับการถูกตรึงไม้กางเขนของพระเยซูคริสต์ ซึ่งเมื่อท่านถูกตรึงไม้กางเขนจนสิ้นพระชนม์ เลือดก็ไหลมายังพื้นดิน ฝนก็ตก และ แม่และน้องสาว ได้หายจากโรคเรื้อนเป็นปลิดทิ้ง สร้างความฮือฮาให้กับคนดูอีกด้วย
รางวัลที่ได้รับ.
ภาพยตร์เรื่องนี้ ได้รับรางวัลออสการ์ ถึง 11 รางวัล ซึ่งเท่ากับจำนวนรางวัลออสการ์ของภาพยนตร์เรื่อง ไททานิก และ (และในประวัติศาสตร์วงการภาพยนตร์ยังไม่เคยมีภาพยนตร์เรื่องใดได้รางวัลออสการ์มากกว่า 11 รางวัล) โดยได้รับรางวัลออสการ์ดังนี้
หนุมานคลุกฝุ่น (แก้ความกำกวม)

หนุมานคลุกฝุ่น สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เจ้าหญิงอัมพาลิกา

อัมพาลิกา (अम्‍बालिका) เจ้าหญิงแห่งแคว้นกาสี เป็นน้องสาวของ อัมพาและอัมพิกา เมื่อถึงพิธีสยุมพรให้เจ้าหญิงทั้งสามเลือกคู่ กับเจ้าชายเมืองต่าง ๆ ภีษมะ ต้องการให้เจ้าหญิงทั้งสาม เป็นมเหสีของ วิจิตรวีรยะ น้องชายต่างมารดา แต่แต่งงานได้ คืนเดียว วิจิตรวีรยะก็สิ้นพระชนม์ เหตุนี้เองสัตยวดีมารดาวิจิตรวีรยะ จึงให้ ฤๅษีวยาสซึ่งป็นลูกที่เกิดจากฤๅษีปราศร มาทำนิโยค กับนางเพื่อให้นางมีลูกสืบสกุล แต่นางกลุวหน้าตาและกลิ่นเหม็นของท่านฤๅษีไม่ได้ นางกลัวจนตัวซีดขาวตลอดการนิโยค ส่งผลให้ ท้าวปาณฑุ ลูกของนางมีตัวที่ซีดขาว
Nepenthes × sarawakiensis

Nepenthes" × "sarawakiensis (ได้ชื่อตามรัฐซาราวักบนเกาะบอร์เนียว) เป็นหม้อข้าวหม้อแกงลิงลูกผสมทางธรรมชาติระหว่าง "N. muluensis" และ "N. tentaculata" เป็นพืชหายากตามพ่อแม่ของมันคือ "N. muluensis" ซึ่งรู้กันว่าพบได้ในภูเขาที่แยกตัวห่างไกล
ไดโนเสาร์ (ภาพยนตร์)

ไดโนเสาร์ เป็นการ์ตูนของ ดิสนีย์ ออกฉายในปี พ.ศ. 2543 ความยาวประมาณ 82 นาที จัดจำหน่ายโดย Buena Vista Pictures และ The Weinstein Company
เรื่องย่อ.
เมื่อ 65 ล้านปีก่อน ปลายยุคครีเตเซียส Dinosaur กล่าวถึงเรื่องการผจญภัยของไดโนเสาร์พันธุ์อิกัวโนดอน ที่มีชื่อว่า อลาดาร์ ซึ่งพลัดพรากจากเผ่าพันธุ์ตัวเองตั้งแต่เกิด โดยได้รับการเลี้ยงดูฟูมฟักจากตัวลีเมอร์บนเกาะแห่งหนึ่ง และเมื่อฝนอุกกาบาตตกลงมา ทำความหายนะให้กับโลกจนเกิดความวุ่นวาย อลาดาร์และครอบครัวลีเมอร์ของมัน ก็ต้องหนีขึ้นฝั่ง และร่วมขบวนอพยพไปกับไดโนเสาร์พันธุ์อื่นๆ ที่กำลังหาแหล่งพักพิงแหล่งใหม่ และด้วยความที่ขาดแคลนทั้งน้ำและอาหาร ทำให้ไดโนเสาร์กลายเป็นสัตว์กระหายเลือด ที่อันตรายที่สุดในตอนนี้
ฝูงไดโนเสาร์ต้องเผชิญกับเหตุการณ์เสี่ยงชีวิต ในระหว่างการอพยพที่ไม่น่าวางใจในสิ่งใดๆ เลย ความคิดอันหลักแหลมและความใจดีของอลาดาร์ ที่มีต่อ “สมาชิก” ของกลุ่ม ทำให้ อลาดาร์กลายเป็นศัตรูกับ โครน และ บรูทอน ผู้นำกลุ่มเลือดเย็น และองครักษ์คนสนิทของมัน แต่อลาดาร์ได้เปรียบตรงที่ มันมี นีร่า น้องสาวของโครนคอยแอบช่วยเหลืออยู่ แล้วอลาดาร์ก็ได้โอกาสท้าทาย “ขนบเก่าๆ” ของไดโนเสาร์ และทำให้ทุกตัวเห็นว่า การปรับตัวและทำงานร่วมกัน เป็นวิธีที่ดีที่สุดที่จะทำให้อยู่รอด
อานนท์ สังข์สระน้อย

อานนท์ สังข์สระน้อย ชื่อเล่น ยัน (เกิดวันที่ 1 มีนาคม พ.ศ. 2527) เป็นนักฟุตบอลชาวไทยของสโมสรฟุตบอลเชียงราย ยูไนเต็ด และเคยเป็นดาวซัลโวซีเกมส์ที่นครราชสีมา ด้วยการยิงให้ทีมชาติไทย 6 ประตู
ประวัติ.
อานนท์ สังข์สระน้อย เกิดที่บ้านพระเพลิง ตำบลนกออก อำเภอปักธงชัย จังหวัดนครราชสีมา เป็นบุตรของนายสมโภชและนางจำนงค์ สังข์สระน้อย จบการศึกษาชั้นมัธยมจากโรงเรียนปักธงชัยประชานิรมิต จากนั้นศึกษาต่อในระดับ ปวช.ที่ วิทยาลัยเทคโนโลยีชนะพลขันธ์ นครราชสีมา ชื่นชอบฟุตบอลมาตั้งแต่ยังเด็ก แต่ช่วงชีวิตการเล่นฟุตบอลระดับนักเรียนของอานนท์ไม่ประสบความสำเร็จมากนัก ในการแข่งขันฟุตบอลระดับนักเรียน อานนท์ไม่เคยลงเล่นในประเภท ก. เลย โดยอานนท์ลงเล่นฟุตบอลนักเรียนรุ่น 18 ปี ประเภท ข. ให้กับ วิทยาลัยเทคโนโลยีชนะพลขันธ์ นครราชสีมา นอกจากพาทีมเลื่อนชั้นขึ้นไปเล่นประเภท ก. ไม่ได้แล้วทีมยังตกชั้นลงมาเล่นประเภท ค. อีกต่างหาก
อย่างไรก็ตามอานนท์ก็ยังเล่นฟุตบอลต่อไปโดยไปอยู่กับทีมนอร์ทกรุงเทพ-เซ็นทรัลในดิวิชั่น 1 จากการสั่งสมประสบการณ์ในดิวิชั่น 1 อยู่ถึง 3 ปีกับสโมสรต้นสังกัด อานนท์ก็ประสบความสำเร็จมาเรื่อยๆโดยคว้าตำแหน่งดาวซัลโวดิวิชั่น 1 ได้ถึง 2 สมัยซ้อน โดยในฤดูกาล 2549 ยิงไปถึง 20 ประตูจากการลงสนาม 22 นัด ทำให้เริ่มถูกจับตามองและคาดหมายว่าจะเป็นกองหน้าระดับชั้นนำของประเทศในอนาคต ด้วยผลงานในดิวิชั่น1ทำให้ถูกเรียกติดทีมชาติชุดเอเชี่ยนเกมส์ ที่กรุงโดฮา ประเทศกาตาร์ แต่ก็ยังไม่ประสบความสำเร็จเท่าที่ควรเพราะทีมชาติไทยตกรอบแรก
ฤดูกาล 2550 บีอีซี เทโรศาสนดึงตัวอานนท์มาร่วมทีมโดยนับเป็นการเล่นไทยแลนด์พรีเมียร์ลีกเป็นครั้งแรกของตัวเอง แต่ก็สามารถทำผลงานได้อย่างสุดยอดแม้จะลงเล่นไม่ครบทุกนัด และที่สโมสรแห่งนี้ทำให้อานนท์พัฒนาฝีเท้าไปอีกระดับ โดยได้เล่นในกีฬามหาวิทยาลัยโลกที่ไทยเป็นเจ้าภาพและคว้าอันดับ 3 มาครอง 
หลังจบฤดูกาล 2550 อานนท์ยิงประตูในลีกให้ต้นสังกัดได้ถึง 31 ประตูและเป็นดาวซัลโวของทีม โดยได้ดาวซัลโวลำดับที่ 1 ในไทยแลนด์พรีเมียร์ลีก ด้วยความสามารถหลายรูปแบบทั้งจังหวะสับไกที่หวังผลได้ทั้งระยะใกล้และไกล ลูกโหม่ง ลีลาการเลี้ยงบอลที่หาตัวจับยาก การส่งบอลที่แม่นยำและทีเด็ดจากลูกฟรีคิก ส่งผลให้อานนท์ถูกเรียกตัวติดทีมชาติชุดอายุไม่เกิน 23 ปีในกีฬาซีเกมส์ ที่นครราชสีมา และคว้าเหรียญทองพร้อมกับตำแหน่งดาวซัลโวที่จำนวน 7 ประตูจากการเล่นเป็นตัวจริง 5 นัดได้สำเร็จ จากนั้นได้เล่นให้กับทีมชาติชุดใหญ่เป็นครั้งแรกในรายการคิงส์คัพครั้งที่ 38 ปี 2550 ในเกมส์ที่ไทยชนะเกาหลีเหนือ 1-0 โดยลงมาเป็นตัวสำรอง และไทยสามารถคว้าแชมป์ได้ในท้ายที่สุด แต่อย่างไรก็ตามอานนท์ก็ยังไม่สามารถยึดตำแหน่งตัวจริงในทีมชาติได้ 
ฤดูกาล 2551 อานนท์ระเบิดฟอร์มอย่างยอดเยี่ยมด้วยการยิงประตูในให้ต้นสังกัดได้ถึง 42 ประตูโดยคว้าตำแหน่งดาวซัลโวอันดับ 1 ในไทยแลนด์พรีเมียร์ลีก ที่จำนวน 33 ประตูและดาวซัลโวบอลถ้วยที่จำนวน 9 ประตู และนำต้นสังกัดจบฤดูกาลด้วยอันดับ 3 และมีชื่อติดทีมชาติชุดใหญ่อีกครั้งในรายการเอเอฟเอฟ ซูซูกิ คัพ 2008 หรือไทเกอร์คัพเดิม โดยในการติดทีมชาติครั้งนี้อานนท์สามารถยิงประตูให้ทีมชาติชุดใหญ่ได้เป็นครั้งแรกเมื่อวันที่ 8 ธันวาคม 2551 นัดที่ไทยชนะทีมชาติลาว 6-0 ซึ่งเขาระเบิดฟอร์มยิงไปถึง 5 ประตูในช่วงท้ายเกมส์
ผลงานกับสโมสร.
บีอีซี เทโรศาสน
นอร์ทกรุงเทพ-เซ็นทรัล
ผลงานกับทีมชาติ.
ทีมชาติไทย
เบลอ

เบลอ  เป็นวงออลเทอร์นาทิฟร็อกจากอังกฤษ ก่อตั้งวงที่ลอนดอนในปี 1989 มีสมาชิก 4 คนคือ เดมอน อัลบาร์น, แกรห์ม ค็อกซัน ,อเล็กซ์ เจมส์ และ เดฟ ราวน์ทรี เบลอมีผลงานอัลบั้มชุดแรกในปี 1991 ชื่อชุด Leisure ที่ได้รับอิทธิพลจากแนว แมดเชสเตอร์ และ ชูเกซ ตอนนี้วงเบลอต้องอยู่ในสภาพหยุดพักชั่วคราว ในปี 2003 และกลับมารวมตัวอีกครั้งในช่วงเดือนมิถุนายน จนถึงกรกฎาคม ปี 2009
และอีกครั้งในเดือนสิงหาคม ถึงปัจจุบัน